《梅林分韵得诗字》
宋代·吕宜之

寒梅如高人，冰雪凛风期。
霜威凌万木，孤芳缀疏枝。
古来岁寒心，肯与时节移。
家家浣溪南，横斜映笆篱。
老树更崛奇，矫矫蛟龙姿。
中有调鼎味，几年江之湄。
征衫十年寒，霜蹄快追随。
先生羊叔子，到处英名垂。
对花有妙语，豪气无百卮。
兴来属湛辈，同出舂容诗。

作者简介：吕宜之，字泽父，眉州（今四川眉山县）人。高宗绍兴中进士（清嘉庆《眉州属志》卷一○）。官至绵州通判（清嘉庆《成都县志》卷二）。今录诗二首。